Anexa nr. 22

**Componența Consiliului tehnic permanent pentru construcții**

Consiliul tehnic permanent pentru construcții este format din președinte, reprezentat de un secretar de stat, care deține atribuțiile corespunzătoare, din cadrul organului central de specialitate, și din alți membri după cum urmează:

a) doi reprezentanți desemnați de organul central de specialitate;

b) un reprezentant desemnat de organul central de specialitate al administrației publice în domeniul economiei;

c) un reprezentant desemnat de organul central de specialitate al administrației publice pentru resurse naturale și mediu;

d) un reprezentant desemnat de organul central de specialitate al administrației publice în domeniul sănătății;

e) un reprezentant desemnat de Inspectoratul Național pentru Supraveghere Tehnică;

f) un reprezentant desemnat de Inspectoratul General pentru Situații de Urgență;

g) un reprezentant desemnat de Inspectoratul de Stat pentru Supravegherea Produselor Nealimentare și Protecția Consumatorilor;

h) un reprezentant desemnat de Institutul de Standardizare din Moldova;

i) un reprezentant desemnat de Centrul Național de Acreditare din Republica Moldova;

j) un reprezentant desemnat de organismele acreditate pentru evaluarea conformității produselor pentru construcții;

k) un reprezentant desemnat de organismele abilitate să elaboreze evaluări tehnice în construcții;

l) un reprezentant desemnat de organul central de specialitate al administrației publice responsabil de protejarea patrimoniului cultural;

m) reprezentanți ai partenerilor sociali.